*Par slēgta konkursa*

*“Tramvaju depo ražošanas ēku pārbūve Brīvības ielā 191, Rīgā”*

*(ID Nr.RS/2022/66) kandidātu atlases nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***Jautājums:***

*Slēgta konkursa nolikuma 12.6.2.apakšpunkts noteic, ka Kandidāts, vai, ja kandidāts ir apvienība, tad vismaz viens apvienības dalībnieks ne vairāk kā 7 (septiņos) iepriekšējos gados (kā arī periodā līdz pieteikumu iesniegšanas brīdim) ir veicis sliežu ceļu izbūvi, pārbūvi vai atjaunošanu ar kopējo sliežu ceļu garumu vismaz 200 metri un objekts ir pilnībā pabeigts un nodots ekspluatācijā. Pretendenta pieredze tiks atzīta par atbilstošu 12.6.2. punktam arī, ja 12.6.2. punktā norādītie būvdarbi būs veikti vairākos objektos.*

*Ņemot vērā to, ka Nolikumā nav nodefinēts, kas ir sliežu ceļš, lūdzu apstiprināt, ka par atbilstošu slēgta konkursa nolikuma 12.6.2.apakšpunkta prasībām tiks uzskatīta iepriekšējā pieredze vilcienu sliežu ceļu izbūvē, pārbūvē vai atjaunošanā ar kopējo sliežu ceļu garumu vismaz 200 metri un objekts ir pilnībā pabeigts un nodots ekspluatācijā.*

**Atbilde:**

Informējam, ka par atbilstošu slēgta konkursa nolikuma 12.6.2.apakšpunkta prasībām tiks uzskatīta iepriekšējā pieredze vilcienu sliežu ceļu izbūvē, pārbūvē vai atjaunošanā ar kopējo sliežu ceļu garumu vismaz 200 metri un objekts ir pilnībā pabeigts un nodots ekspluatācijā.

Iepirkumu komisijas priekšsēdētāja Inta Novika